วิ่งการกุศล
โดย...ทีมข่าวการเงินโพสต์ทูเดย์
17 ก.ย. 2558

โดย...ทีมข่าวการเงินโพสต์ทูเดย์
งานใหญ่ประจำปีของธนาคารทหารไทย ที่จัดได้ทุกปีไม่มีเบื่อ คือ กิจกรรมเดิน-วิ่ง มินิมาราธอนการกุศล ที่ปีนี้มูลนิธิทีเอ็มบี จะวิ่งการกุศล “TMB I ING PARKRUN 2015” ในคอนเซ็ปต์ You Have THE Power...Make THE Difference วิ่งเปลี่ยนชีวิตให้ดีขึ้น
รายได้จากการวิ่งทั้งหมดจะรวบรวมมอบให้มูลนิธิเด็กโรคหัวใจในพระอุปถัมภ์ของสมเด็จพระเจ้าพี่นางเธอ เจ้าฟ้ากัลยาณิวัฒนาฯ ในโครงการผ่าตัดเด็กโรคหัวใจ
งานวิ่งจะจัดในวันที่ 8 พ.ย. เริ่มสตาร์ทจากธนาคารทหารไทย สำนักงานใหญ่ บัตรมีจำหน่ายที่ไทยทิคเก็ตเมเจอร์ ทุกสาขา ตั้งแต่วันที่ 10 ก.ย.เป็นต้นไป  
งานนี้คุณพี่บุญทักษ์ หวังเจริญ ซีอีโอแบงก์ เตรียมพร้อมเต็มที่ ถ้าวิ่งไม่ไหวก็จะขอเดินจนถึงเส้นชัยเลย